โบรกฯเชียร์ “ซื้อ” TPCH มองราคาหุ้นแลกการ์ด-กำไรเริ่มฟื้น เคาะเป้าสูง 15.20 บ.อัพไซด์ 38%
โบรกฯเชียร์ "ซื้อ" TPCH มองราคาหุ้นแลกการ์ด-กำไรเริ่มฟื้นตัว เคาะเป้า 15.20 บ.อัพไซด์ 38%
โบรกฯเชียร์ "ซื้อ" TPCH มองราคาหุ้นแลกการ์ด-กำไรเริ่มฟื้น เคาะเป้าสูง 15.20 บ.อัพไซด์ 38%
14 มิ.ย. 2562

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้นบริษัท ทีพีซี เพาเวอร์โฮลดิ้ง จำกัด (มหาชน) หรือ TPCH หลังวานนี้ราคาหุ้นปรับตัวขึ้นแรงต่อเนื่องเป็นวันที่ 6 นับตั้งแต่ราคาหุ้นปิดที่ระดับ 9.80 เมื่อวันที่ 5 มิ.ย. 62
ด้านนักวิเคราะห์ บล.กรุงศรี ระบุในบทวิเคราะห์ฯ แนะนำ “ทยอยสะสม” หุ้น TPCH ให้ราคาเป้าหมายที่ระดับ 12 บาท เนื่องจากคาดผลกำไรจะทยอยเร่งตัวขึ้นตั้งแต่ไตรมาส 4/62 จากการเปิดเดินเครื่องผลิตไฟฟ้าเชิงพาณิชย์ (COD) โรงไฟฟ้าใหม่ 3 แห่ง กำลังผลิตประมาณ 40 เมกะวัตต์ (MW) ส่งผลให้กำลังการผลิตรวมเพิ่มขึ้นเป็น 100 เมกะวัตต์ ขณะที่ราคาหุ้นค่อนข้าง Laggard เมื่อเทียบกับโรงไฟฟ้าอื่นในกลุ่ม
ขณะที่นักวิเคราะห์ บล.กสิกรไทย ระบุในบทวิเคราะห์ คงคำแนะนำ “ซื้อ” TPCH ในราคาเป้าหมาย 15.20 บาท พร้อมคาดการพัฒนาโครงการเป็นไปตามแผนสำหรับ PTG ปัจจุบัน TPCH ดำเนินงานโรงไฟฟ้าชีวมวล 6 แห่งด้วยกำลังการผลิตที่ 37.6 MWe โดย 4 โครงการกำลังพัฒนาด้วยกำลังการผลิตที่ 37.4 MWe การก่อสร้าง TPCH 1 และ 2 (16.8 MWe) และ TPCH 5 (5.6 MWe) เป็นไปตามแผน โดยจะเริ่มดำเนินงานได้ในไตรมาส 4/2562 และ 1/2563 ตามลำดับ (วันเริ่มดำเนินงานเชิงพาณิชย์ (COD) ของโครงการ PTG (15.0 MWe) ถูกเลื่อนไปจากไตรมาส 3/2562 เป็น 1/2563
โดย TPCH คาดว่าจะได้สัญญาซื้อขายไฟฟ้า (PPA) สำหรับโครงการโรงไฟฟ้าขนาดเล็ก (SP) ขนาด 10 MW ซึ่งเป็นโรงไฟฟ้าแปรรูปของเสียให้เป็นพลังงาน (WTE) ในเดือน ก.ค. นี่เป็นครั้งแรกที่บริษัทได้รับงานโครงการ WTE ทั้งบริษัทยังอยู่ระหว่างการประมูลโครงการ WTE ในเขตอ่อนนุชที่มีกำลังการผลิต 23 MW ด้วย ภาพรวมไตรมาส 2/2562 สดใส คาดกำไรจะโตทั้งจากช่วงเดียวกันของปีก่อน และไตรมาสก่อน